ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
কেন্দ্র খেলনা, হেলমেট, এয়ার কন্ডিশনার এবং অন্যান্য দ্রব্য গুলির গুণমান নিশ্চিত করতে ব্যাপকভাবে পরীক্ষার পরিকল্পনা নিয়েছে
গুণগত মান পরীক্ষার জন্য ন্যাশনাল টেস্ট হাউস- এর মাধ্যমে বছরে ২৫ হাজারের কাছাকাছি নমুনা গ্রহণ করা হয়
নতুন দিল্লি, ০৭ সেপ্টেম্বর, ২০২১
ভারত একটি দেশ হিসেবে তার জাতি গঠনে কিভাবে গবেষণা, উন্নয়ন এবং প্রযুক্তিগত ক্ষেত্রে গুণমান অব্যাহত রেখেছে তার প্রকৃষ্ট উদাহরণ হচ্ছে ন্যাশনাল টেস্ট হাউস বা এনটিএইচ। আজ ক্রেতা খাদ্য ও গণবন্টন মন্ত্রকের পক্ষ থেকে আয়োজিত এক সাংবাদিক বৈঠকে দেশের উন্নয়নে ন্যাশনাল টেস্ট হাউসের গুরুত্বপূর্ণ ভূমিকা নিয়ে আলোচনা করা হয়।
ন্যাশনাল টেস্ট হাউস ১৯১২ সালে তৎকালীন রেলওয়ে বোর্ডের অধীনে কলকাতায় স্থাপিত হয়েছিল। তখন থেকেই প্রায় সব ধরনের শিল্প এবং ভোগ্য পণ্যের গুণগত মান নিশ্চিত করতে পরীক্ষাগার হিসাবে পরিনত হয়। উপভোক্তা বিষয়ক মন্ত্রকের সচিব লীনা নন্দন সাংবাদিকদের জানান, বছরে প্রায় ২৫ হাজার নমুনা পরীক্ষা করা হয়। এমনকি সাইটগুলিও পর্যবেক্ষণ করা হয়। কেবল নির্মাতারাই নয়, উপভোক্তারাও ন্যাশনাল টেস্ট হাউসের মাধ্যমে পণ্যগুলি পরীক্ষা করান।
উপভোক্তা বিষয়ক মন্ত্রকের যুগ্ম সচিব বিনীত মাথুর বলেন, বর্তমান আর্থিক বছরে নেশনাল টেস্ট হাউস কয়েকটি উপকরণের ওপর নমুনা পরীক্ষা করতে চলেছে। বিশেষ করে ন্যানো পার্টিকেল দেখার জন্য। এই টেস্টিং-এর সুবিধা প্রসাধনীর মতো পণ্যগুলির ক্ষেত্রে ন্যানো পার্টিকেল গুলির প্রভাব নির্ণয়ে সাহায্য করবে। ন্যানো পার্টিকেল পরীক্ষার জন্য পরীক্ষা সরঞ্জামগুলি পর্যায়ক্রমে সংগ্রহ করা হবে। এই ধরনের নমুনা পরীক্ষার করার জন্য যন্ত্রপাতি ক্রয় করতে ২ কোটি টাকা খরচ করা হবে বলে তিনি জানান।
যেহেতু পূর্বাঞ্চলে খাদ্য পরীক্ষাগার খুব কম রয়েছে তাই ন্যাশনাল টেস্ট হাউস খাদ্য সুরক্ষা নিয়ন্ত্রক বা এফ এসএসএআই এবং খাদ্য প্রক্রিয়াকরণ মন্ত্রকের সহযোগিতায় চলতি বছরে কলকাতায় একটি খাদ্য পরীক্ষার গবেষণাগার স্থাপনের পরিকল্পনা নিয়েছে।
চলতি বছর থেকেই ইমপালস ভোল্টেজ, বাইরের বৈদ্যুতিক সরঞ্জাম এবং এয়ার কন্ডিশনার পরীক্ষা করার সুবিধা গ্রহণ করা হচ্ছে। এর পাশাপাশি মুম্বাই এবং জয়পুরে খেলনা পরীক্ষা এবং চেন্নাইতে হেলমেট পরীক্ষার ইউনিট গড়ে তোলা হচ্ছে।
ন্যাশনাল টেস্ট হাউসের বর্তমানে কলকাতা, মুম্বাই, চেন্নাই, গাজিয়াবাদ, জয়পুর এবং গুয়াহাটি এই ৬টি স্থানে আঞ্চলিক অফিস রয়েছে।
CG/SB
(Visitor Counter : 139
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য- ২২৭ দিনে
ভারতে ক্রমবর্ধমান ভাবে টিকাকরণ অভিযান চালিয়ে ৬৪ কোটির মাইলফলক অতিক্রম করেছে
আজ সন্ধ্যা ৭ টা পর্যন্ত ৫৩ লক্ষ টিকার ডোজ দেওয়া হয়েছে
নতুন দিল্লি, ৩০ আগষ্ট, ২০২১
ভারতে টিকাকরণ অভিযান ব্যাপক সফলতা অর্জন করে ৬৪ কোটির মাইলফলক অতিক্রম করেছে। এর পাশাপাশি আজ সন্ধ্যা ৭ টা পর্যন্ত পাওয়া রিপোর্ট অনুযায়ী একদিনে ৫৩ লক্ষ টিকার ডোজ দেওয়া হয়েছে।
আজ সন্ধ্যা ৭ টা পর্যন্ত প্রাপ্ত রিপোর্ট অনুযায়ী এ পর্যন্ত মোট ৬৩ কোটি ৯৯ লক্ষ ০১ হাজার ৮২২ জনকে টিকা দেওয়া হয়েছে। অন্যদিকে, আজ এক দিনে মোট ৫৩ লক্ষ ৩৭ হাজার ০৪২ জন টিকার ডোজ নিয়েছেন।
করোনার বিরুদ্ধে টিকাকরণ অভিযানের ২২৭-তম দিনে আজ টিকা দেওয়া হয়েছে-
স্বাস্থ্যকর্মীদের প্রথম ডোজ দেওয়া হয়েছে- ২০২ জনকে। দ্বিতীয় ডোজ দেওয়া হয়েছে ১৩ হাজার ৪৭৮ জনকে। করোনার বিরুদ্ধে লড়াইয়ে থাকা প্রথম সারির কর্মীদের মধ্যে ১২৯০ জন প্রথম ডোজ এবং ৫১ হাজার ১৮১ জন দ্বিতীয় ডোজ নিয়েছেন। এর পাশাপাশি, ১৮ থেকে ৪৪ বছর পর্যন্ত মোট ২৮,৬১,৪০৫ জন প্রথম ডোজ এবং ৬,৭৯,৯৬৬ জন দ্বিতীয় ডোজ নিয়েছেন।
অন্যদিকে, ৪৫ থেকে ৫৯ বছর পর্যন্ত ৬,৯২,৬৯২ জন প্রথম ডোজ এবং ৪,৯১,০৩৯ জন দ্বিতীয় ডোজ নিয়েছেন। একইভাবে, ৬০ বছরের ঊর্ধ্বে ২,৯৯,৯৯৮ জন প্রথম ডোজ এবং ২,৪৫,৭৯১ জন দ্বিতীয় ডোজ নিয়েছেন।
CG/ SB
(Visitor Counter : 174
উপ-রাষ্ট্রপতিরসচিবালয়
ভারত ছাড় আন্দোলন দিবস উপলক্ষ্যে দেশবাসীকে উপরাষ্ট্রপতির শুভেচ্ছা
নতুন দিল্লি, ৮ আগস্ট, ২০২১
উপরাষ্ট্রপতি শ্রী এম ভেঙ্কাইয়া নাইডু ভারত ছাড় আন্দোলন দিবস উপলক্ষ্যে দেশবাসীকে শুভেচ্ছা জানিয়েছেন। এক বার্তায় তিনি বলেছেন,
“’ভারত ছাড় আন্দোলন দিবস’ উপলক্ষ্যে সকল দেশবাসীকে আন্তরিক শুভেচ্ছা জানাই। এই ঐতিহাসিক দিনে ১৯৪২ সালে গান্ধীজির “করেঙ্গে ইয়ে মরেঙ্গে” শ্লোগানে দেশবাসী উদ্বুদ্ধ হয়ে আমাদের স্বাধীনতা সংগ্রামে অংশগ্রহণ করেন এবং তার ফলশ্রুতিতে ব্রিটিশরা ১৯৪৭ সালে ভারত ছাড়তে বাধ্য হয়।
এই উপলক্ষ্যে ঔপনিবেশিক শাসন থেকে ভারতকে মুক্ত করার জন্য ভারত মাতার যে বীর পুত্র কন্যারা ভারত ছাড় আন্দোলনে অংশ নিয়ে প্রাণ বিসর্জন দিয়েছিলেন, তাঁদের স্মরণ করি।
আসুন আজ আমরা দারিদ্র, নিরক্ষরতা, অসাম্য, দুর্নীতি এবং জাতপাত, সাম্প্রদায়িকতা ও লিঙ্গবৈষম্যের মতো সামাজিক কুপ্রথা দূর করতে নিজেদের আবারও উৎসর্গ করি।
ভারতীয় সভ্যতার মূল ভিত্তি হল ‘সেবা ও সদ্ভাব’। আজ আমরা আমাদের সমাজে সৌহার্দ্য, ভ্রাতৃত্ববোধ, পারস্পরিক সম্মান ও সামাজিক দায়বদ্ধতার ভাবনায় এগিয়ে চলি।
আমাদের মনে রাখতে হবে, আমাদের বেশভূষা, আমাদের মুখের ভাষা অথবা নিজ নিজ ধর্ম আলাদা হলেও প্রথমত আমরা ভারতীয় এবং তার জন্য আমরা গর্বিত। এই সুন্দর সমৃদ্ধ দেশ আমাদের সকলের এবং আমরা একযোগে সুন্দর আগামী গড়ে তুলবো।
আসুন, আমরা আমাদের জীবনে ‘ভারতীয়তা’কে স্বাগত জানাই – মাতৃভাষার ব্যবহার কিংবা পারস্পরিক সম্মান সব কিছুতেই আমরা এগুলি বজায় রাখি।
একটি সমন্বিত, আস্থাশীল, আত্মনির্ভর ভারত গড়তে আসুন আমরা একজোট হই।
জয় হিন্দ ! ”
CG/CB/SFS
(Visitor Counter : 162
স্বাস্থ্যওপরিবারকল্যাণমন্ত্রক
র্যাপিড আন্টিজেন টেস্টে যে সব উপসর্গহীনের করোনা নেগেটিভ রিপোর্ট আসবে,তাঁদের আরটি-পিসিআর এর মাধ্যমে আবারও পরীক্ষা করাতে রাজ্য ও কেন্দ্র শাসিত অঞ্চলগুলিকে কেন্দ্রীয় স্বাস্থ্য মন্ত্রকের পরামর্শ
সংক্রমণ প্রতিহত করতে সব সংক্রমিত যাতে চিহ্নিত হন, রাজ্য ও কেন্দ্র শাসিত অঞ্চলগুলিকে তা নিশ্চিত করতে বলা হয়েছে
নতুনদিল্লি, ১০ই সেপ্টেম্বর, ২০২০
কেন্দ্রীয় স্বাস্থ্য মন্ত্রক দেখেছে, কোন কোন বড় রাজ্যে র্যা পিড আন্টিজেন টেস্টের মাধ্যমে যে সব উপসর্গহীনের নেগেটিভ রিপোর্ট এসেছে তাদের আর আরটি-পিসিআর পরীক্ষা করানো হচ্ছে না। এ বিষয়ে আইসিএমআর আর স্বাস্থ্য মন্ত্রকের নির্দেশিকায় স্পষ্ট ভাবে বলা আছে কাদের জন্য আরটি-পিসিআর এর মাধ্যমে আবারো পরীক্ষা করাতে হবেঃ-
১। র্যা পিড আন্টিজেন টেস্টের মাধ্যমে জ্বর বা কাশি আছে এরকম লক্ষণযুক্ত কারো রিপোর্ট নেগেটিভ এলে
২। র্যা পিড আন্টিজেন টেস্টের মাধ্যমে লক্ষণহীন কারো রিপোর্ট নেগেটিভ এলে যদি তার ২-৩ দিন পর লক্ষণ দেখা যায়
স্বাস্থ্য মন্ত্রক ও আইসিএমআর যৌথভাবে সব রাজ্য ও কেন্দ্রশাসিত অঞ্চলগুলিকে এই মর্মে চিঠি লিখেছে। ওই চিঠিতে র্যা পিড আন্টিজেন টেস্টে যে সব উপসর্গহীনের নেগেটিভ রিপোর্ট আসবে,তাঁদের আরটি-পিসিআর এর মাধ্যমে আবারো পরীক্ষা করাতে পরামর্শ দেওয়া হয়েছে। এর ফলে উপসর্গহীন সকলকে আবারো পরীক্ষা করে নিশ্চিত করা হবে তাঁরা সংক্রমিত হয়েছেন কিনা। যদি কেউ সংক্রমিত হন, তাহলে তার সংস্পর্শে যারা আসবেন, তাহলে তাদের পরীক্ষা করা যাবে এবং দ্রুত শনাক্তকরণের মাধ্যমে সংক্রমিতদের আইশোলেশন বা হাসপাতালে পাঠিয়ে চিকিৎসার ব্যবস্থা করা যাবে।
সব রাজ্যের প্রতিটি জেলায় একজন ভারপ্রাপ্ত আধিকারিক বা দলের মাধ্যমে পরিস্থিতির দিকে নজর রাখতে কেন্দ্রীয় স্বাস্থ্য মন্ত্রক আহ্বান জানিয়েছে। ওই দলগুলি প্রতিদিন র্যা পিড আন্টিজেন টেস্টে কতজনের নমুনা পরীক্ষা করা হয়েছে এবং পরীক্ষার ফল কি এসেছে সে বিষয়ে নজর রাখবে। সব সংক্রমিতই যাতে শনাক্ত হন, সে দিকে সতর্ক থাকার জন্য আরটি-পিসিআরের মাধ্যমে পরীক্ষা করার পর পরিস্থিতির পর্যালোচনা করতে পরামর্শ দেওয়া হয়েছে।
(CG/CB
প্রতিরক্ষামন্ত্রক
লাদাখ অঞ্চলে সড়ক সংযোগ
নয়াদিল্লি, ১০ জুলাই, ২০১৯
লাদাখ অঞ্চলে সড়ক সংযোগ বাড়াতে, সেখানকার মোট ২৯৭ কিলোমিটার দীর্ঘ সড়কের মধ্যে বিভিন্ন জায়গায় ২৫৬.৭২ কিলোমিটার সড়কের কাজ সম্পূর্ণ হয়েছে। নিম্ম-পদম-দরচা সড়কের বর্তমান পরিস্হিতি :
সংযোগকারি অংশ
· শূন্য কিলোমিটার থেকে ৪৭ কিলোমিটার
· ৭৭.৭৮ কিলোমিটার থেকে ৭৯.৫০ কিলোমিটার
· ৮৯ কিলোমিটার থেকে ২৯৭ কিলোমিটার
সংযোগ হয়নি এরকম অংশ
· ৪৭ কিলোমিটার থেকে ৭৭.৭৮ কিলোমিটার
· ৭৯.৫০ কিলোমিটার থেকে ৮৯ কিলোমিটার
এই কাজের জন্য ব্যয় ধরা হয়েছে ২২৭৬ কোটি ১৩ লক্ষ টাকা। ২০০২ সালে এই কাজ শুরু হয়েছে, ২০২৫ সালের মধ্যে এটি সম্পন্ন হবে বলে আশা করা যায়।
প্রতিরক্ষা মন্ত্রক এই প্রকল্পে অর্থের যোগান দিচ্ছে। এই প্রকল্প দেরিতে শেষ হওয়ার জন্য মূলত শক্ত পাথুরে এলাকা, সীমিত সময়ে কাজ করার সুযোগ, শ্রমিকদের সহজলভ্যতার সমস্যা এবং পদমে যোগাযোগ ব্যবস্হার অপ্রতুলতাকে চিহ্নিত করা হয়েছে।
কৌশলগত প্রয়োজনীয়তার জন্য সীমান্ত সড়ক সংগঠন  এই সড়ক নির্মাণের কাজ করছে।
রাজ্যসভায় আজ প্রতিরক্ষা দপ্তরের প্রতিমন্ত্রী শ্রী শ্রীপাদ নায়েক এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 84
মানবসম্পদবিকাশমন্ত্রক
কেন্দ্রীয় শিক্ষা মন্ত্রী ও আদিবাসী বিষয়ক মন্ত্রী যৌথ ভাবে স্কুল ইনোভেশন অ্যাম্বাসেডর ট্রেনিং প্রোগ্রামের সূচনা করেছেন
নতুন দিল্লি, ১৬ জুলাই, ২০২১
কেন্দ্রীয় শিক্ষামন্ত্রী শ্রী ধর্মেন্দ্র প্রধান এবং আদিবাসী বিষয়ক মন্ত্রী শ্রী অর্জুন মুন্ডা যৌথ ভাবে আজ ৫০ হাজার বিদ্যালয় শিক্ষাক-শিক্ষিকাদের জন্য স্কুল ইনোভেশন অ্যাম্বাসেডর ট্রেনিং প্রোগ্রামের সূচনা করেছেন। এই উপলক্ষে কেন্দ্রীয় প্রতিমন্ত্রী শ্রীমতী অন্নপূর্ণা দেবী, শ্রী রাজকুমার রঞ্জন সিং ও ডাঃ সুভাষ সরকার সহ দুই মন্ত্রকের উচ্চপদস্থ আধিকারিকরা উপস্থিত ছিলেন।
অভিনব এই প্রশিক্ষণ কর্মসূচির সূচনা উপলক্ষে শ্রী প্রধান বলেন, আমাদের জীবনে শিক্ষাক-শিক্ষিকাদের প্রভাব সর্বাধিক। এই লক্ষ্যে আমরা ছাত্র-ছাত্রীদের ভবিষ্যৎ উপযোগী করে তুলতে শিক্ষাক-শিক্ষিকাদের পরিবর্তনের দূত ও প্রতিনিধি হিসেবে গড়ে তুলতে চাইছি। শ্রী প্রধান জোর দিয়ে বলেন, প্রযুক্তি সারা বিশ্বকে নতুন রূপ দিচ্ছে এবং আমাদের পড়ুয়াদের মধ্যে কেবল দেশীয় সমস্যাগুলি নয়, বরং আন্তর্জাতিক চ্যালেঞ্জগুলির সমাধানে বিপুল সম্ভাবনা রয়েছে। শিক্ষামন্ত্রকের ইনোভেশন সেল, আদিবাসী বিষয়ক মন্ত্রক, সিবিএসই এবং এআইসিটিই-র পক্ষ থেকে আজ শুরু হওয়া এই প্রশিক্ষণ কর্মসূচির মাধ্যমে লক্ষ লক্ষ ছাত্র-ছাত্রীর উদ্ভাবনমূলক সৃজনশীলতার প্রতিপালনে এবং পড়ুয়াদের মধ্যে উদ্ভাবনমূলক সংস্কৃতির বিকাশে গুরুত্বপূর্ণ ভূমিকা নেবে। প্রকৃত পক্ষে এই কর্মসূচি এক নতুন ও প্রাণবন্ত ভারতের ভিত্তি স্থাপন করবে বলেও শ্রী প্রধান অভিমত প্রকাশ করেন।
কেন্দ্রীয় আদিবাসী বিষয়ক মন্ত্রী শ্রী মুন্ডা বলেন, এই প্রশিক্ষণ কর্মসূচি বিদ্যালয় পড়ুয়াদের সৃজনশীলতার মানসিকতা গড়ে তুলতে নতুন প্রেরণা যোগাবে, যাতে তারা অভিনব ধ্যান-ধারণার মাধ্যমে সমগ্র বিশ্বকে নতুন কিছুর সন্ধান দিতে পারে। তিনি আরও জানান, আদিবাসী ছাত্র-ছাত্রীদের জন্য একলব্য আদর্শ আবাসিক বিদ্যালয় এমন একটি উচ্চাকাঙ্খী পরিকল্পনা যার মাধ্যমে আগামী তিন বছরে দেশে আদিবাসী অধ্যুষিত এলাকাগুলিতে ৭৪০টি এধরণের আবাসিক বিদ্যালয় গড়ে তোলা হবে। স্কুল ইনোভেশন অ্যাম্বাসেডর ট্রেনিং প্রোগ্রাম থেকে আদিবাসী শ্রেণীর ছাত্র-ছাত্রীরাও লাভবান হবে বলে উল্লেখ করে শ্রী মুন্ডা শিক্ষক-শিক্ষিকাদের দক্ষতা বৃদ্ধির জন্য অভিনব এই কর্মসূচি চালু করার জন্য শিক্ষা মন্ত্রকের প্রতি কৃতজ্ঞতা প্রকাশ করেন। এক নতুন ভারত গঠনের লক্ষ্যে প্রধানমন্ত্রীর স্বপ্নকে সাকার করতে এই কর্মসূচি সুদূরপ্রসারি ভূমিকা নেবে বলেও শ্রী মুন্ডা অভিমত প্রকাশ করেন।
এই উপলক্ষে আদিবাসী বিষয়ক মন্ত্রকের সচিব শ্রী অনীল কুমার ঝাঁ বলেন, নতুন শিক্ষা নীতির অন্যতম একটি অগ্রাধিকারের বিষয় হল উদ্ভাবনমূলক কাজকর্মে উৎসাহ দান। শিক্ষক-শিক্ষিকাদের নতুন নতুন শিক্ষণ পদ্ধতি উদ্ভাবন করতে হবে। এই লক্ষ্যে প্রথমেই তাদের পাঠ্যপুস্তক অনুযায়ী গতানুগতিক শিক্ষণ ব্যবস্থার পরিবর্তে দিশা নির্দেশকের ভূমিকা নিতে হবে। শ্রী ঝাঁ আরও জানান, মন্ত্রকের পক্ষ থেকে আদি-পরীক্ষা পোর্টাল চালু করা হয়েছে। যেখান থেকে প্রশিক্ষণ সম্পর্কেও বিভিন্ন তথ্য পাওয়া যাচ্ছে। স্কুল ইনোভেশন অ্যাম্বাসেডর ট্রেনিং পদ্ধতির সঙ্গে যদি এই পোর্টালের সংযুক্তিকরণ ঘটানো যায় তাহলে প্রকৃত পক্ষে ছাত্র-ছাত্রীরাই লাভবান হবে। অনলাইন পদ্ধতিতেও প্রশিক্ষণ দেওয়া হবে বলে মন্ত্রকের সচিব জানান।
CG/BD/AS
(Visitor Counter : 543
সড়কপরিবহণওমহাসড়কমন্ত্রক
চম্বল এক্সপ্রেসওয়ে প্রকল্পের বিষয়ে মধ্যপ্রদেশের মুখ্যমন্ত্রীর সঙ্গে শ্রী গড়করির পর্যালোচনা বৈঠক
নয়াদিল্লী, ৪ জুলাই, ২০২০
কেন্দ্রীয় সড়ক পরিবহন, মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি আজ ভিডিও কনফারেন্সের মাধ্যমে প্রস্তাবিত চম্বল এক্সপ্রেসওয়ে প্রকল্পের বিষয়ে মধ্যপ্রদেশের মুখ্যমন্ত্রী শ্রী শিবরাজ সিং চৌহান, কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর এবং সাংসদ শ্রী জ্যোতিরাদিত্য সিন্ধিয়ার সঙ্গে পর্যালোচনা বৈঠক করেছেন।
বৈঠকে শ্রী গড়করি প্রস্তাবিত এই প্রকল্পটি দ্রুত শেষ করার বিষয়ে আলোকপাত করেন। এই প্রকল্পের সঙ্গে জড়িত পরিবেশ বিষয়ক ছাড়পত্র, জমি অধিগ্রহণের বিষয় এবং স্থানীয় কর ছাড়ের ওপর বিশেষ জোর দেন তিনি। এই এক্সপ্রেসওয়ে গড়ে উঠলে আশপাশ অঞ্চলের মানুষের উপকার হবে। পণ্য পরিবহনেও সুবিধা মিলবে। এই প্রকল্প বাস্তবায়নের ক্ষেত্রে জমি অধিগ্রহণের ফলে ক্ষতিগ্রস্তদের যথাযথভাবে সাহায্য করা হবে বলেও জানান তিনি। এর পাশাপাশি স্মার্ট-সিটি, হুনারহাট নির্মাণের কথাও তুলে ধরেন তিনি। কেন্দ্রীয় মন্ত্রী বলেন, এই প্রকল্পের ফলে স্থানীয় মানুষের কর্মসংস্থানের সুযোগ তৈরি হবে। মধ্যপ্রদেশ, উত্তরপ্রদেশ এবং রাজস্থানের মধ্যে দিয়ে ৮ হাজার ২০০ কোটি টাকা ব্যয়ে এই সড়ক নির্মাণ করা হচ্ছে। এই সড়কটি সোনালী চর্তুভূজের আওতায় দিল্লী-কলকাতা করিডর, উত্তর-দক্ষিণ করিডর, পূর্ব-পশ্চিম করিডর এবং দিল্লী-মুম্বাই এক্সপ্রেসওয়ের সঙ্গে সংযোগ স্থাপন করবে। জমি অধিগ্রহণের পর দু বছরের মধ্যে এই সড়ক নির্মাণের কাজ সম্পূর্ণ করার পরিকল্পনা নেওয়া হয়েছে। ইন্দোর, জব্বলপুর এবং জয়পুরে লজিস্টিক পার্ক গড়ে তোলার বিষয়ে পরিকল্পনা করা হচ্ছে বলেও জানান কেন্দ্রীয় মন্ত্রী। এদিনের বৈঠকে মধ্যপ্রদেশ, রাজস্থান, উত্তরপ্রদেশ সরকারের শীর্ষ আধিকারিক, সড়ক পরিবহন ও মহাসড়ক মন্ত্রক এবং ভারতের জাতীয় সড়ক কর্তৃপক্ষের আধিকারিকরাও উপস্থিত ছিলেন।
(CG/SS/NS
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৩১ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ২১ কোটি ৯২ লক্ষেরও বেশি টিকার ডোজ রয়েছে
নয়াদিল্লি, ২৩ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৩১ কোটি ৪৫ লক্ষ ৩ হাজার ৪৬০টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ২১ কোটি ৯২ লক্ষ ৫৬ হাজার ১২১টি ডোজ হাতে রয়েছে।
CG/SS/SB
(Visitor Counter : 115
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯২ কোটি ৬৭ লক্ষ ছাড়িয়েছে
১২-১৪ বছর বয়সীদের ৩ কোটি ৩১ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১৪ হাজার ৯৭১
দেশে গত ২৪ ঘণ্টায় ২ হাজার ১২৪ জন নতুন করে আক্রান্ত হয়েছেন
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক ভিত্তিতে আক্রান্তের হার বর্তমানে ০.৪৯ শতাংশ
নয়াদিল্লী, ২৫ মে, ২০২২
ভারতে কোভিড-১৯ টিকাকরণ ১৯২ কোটি ৬৭ লক্ষ ৪৪ হাজার ৭৬৯ ছাড়িয়েছে। ১২-১৪ বছর বয়সীদের কোভিড-১৯ টিকাকরণ গত ১৬-ই মার্চ থেকে শুরু হয়েছে। এখনও পর্যন্ত এই বয়সী ছেলেমেয়েদের ৩ কোটি ৩১ লক্ষ ৭০ হাজার ১২০টি টিকার প্রথম ডোজ দেওয়া হয়েছে। একইভাবে ১৮-৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয় গত ১০-ই এপ্রিল থেকে।
আজ সকাল ৭টা পর্যন্ত পাওয়া প্রাথমিক তথ্যের ভিত্তিতে টিকাকরণের পরিসংখ্যান নিম্নরূপ-
|
|
স্বাস্থ্যকর্মী
|
|
প্রথম ডোজ
|
|
১,০৪,০৬,৬৫৪
|
|
দ্বিতীয় ডোজ
|
|
১,০০,৩৬,০৫৯
|
|
প্রিকশন ডোজ
|
|
৫১,৫১,১৫৪
|
|
অগ্রভাগে থাকা স্বাস্থ্যকর্মী
|
|
প্রথম ডোজ
|
|
১৮,৮৪,১৮,৫১৫
|
|
দ্বিতীয় ডোজ
|
|
১,৭৫,৭৭,২৭০
|
|
প্রিকশন ডোজ
|
|
৮৫,০৩,২৮৯
|
|
১২-১৪ বছর বয়সী
|
|
প্রথম ডোজ
|
|
৩,৩১,৭০,১২০
|
|
দ্বিতীয় ডোজ
|
|
১,৪৮,১১,৮৯৯
|
|
১৫-১৮ বছর বয়সী
|
|
প্রথম ডোজ
|
|
৫,৯২,৬৪,৫১৬
|
|
দ্বিতীয় ডোজ
|
|
৪,৫০,৯৩,৯৪৮
|
|
১৮-৪৪ বছর বয়সী
|
|
প্রথম ডোজ
|
|
৫৫,৬৯,৪৬,১৩৯
|
|
দ্বিতীয় ডোজ
|
|
৪৮,৮১,৩১,৯৩২
|
|
প্রিকশন ডোজ
|
|
৬,৫৮,৪০৭
|
|
৪৫-৫৯ বছর বয়সী
|
|
প্রথম ডোজ
|
|
২০,৩২,১২,১৬২
|
|
দ্বিতীয় ডোজ
|
|
১৯,০৪,১৮,৯৬৩
|
|
প্রিকশন ডোজ
|
|
১২,৪১,৮০০
|
|
৬০ বছরের বেশি বয়সী
|
|
প্রথম ডোজ
|
|
১২,৭০,৬৪,৩০০
|
|
দ্বিতীয় ডোজ
|
|
১১,৮৭,৩৬,৬৭৬
|
|
প্রিকশন ডোজ
|
|
১,৭৯,০০,৯৬৬
|
|
প্রিকশন ডোজ
|
|
৩,৩৪,৫৫,৬১৬
|
|
মোট
|
|
১,৯২,৬৭,৪৪,৭৬৯
দেশে সুস্পষ্টভাবে করোনায় আক্রান্তের সংখ্যা বর্তমানে ১৪ হাজার ৯৭১ যা মোট আক্রান্তের ০.০৩ শতাংশ।
জাতীয় স্তরে সুস্থতার হার ৯৮.৭৫ শতাংশ। দেশে গত ২৪ ঘণ্টায় সুস্থ হয়েছেন ১ হাজার ৯৭৭ জন। এরফলে মহামারী শুরুর সময় থেকে মোট সুস্থতার সংখ্যা ৪ কোটি ২৬ লক্ষ ২ হাজার ৭১৪।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ১২৪ জন।
দেশে গত ২৪ ঘণ্টায় ৪ লক্ষ ৫৮ হাজার ৯২৪টি কোভিড-১৯ নমুনা পরীক্ষা হয়েছে। এরফলে মোট নমুনা পরীক্ষার সংখ্যা ৮৪ কোটি ৭৯ লক্ষ ৫৮ হাজার ৭৭৬।
সাপ্তাহিক ভিত্তিতে আক্রান্তের হার বর্তমানে ০.৪৯ শতাংশ এবং দৈনিক ভিত্তিতে আক্রান্তের হার ০.৪৬ শতাংশ।
CG/SS/NS
সংস্কৃতিমন্ত্রক
মানব জাতির অতুলনীয় সাংস্কৃতিক ঐতিহ্যের তালিকায় ‘কলকাতার দুর্গাপুজো’কে ইউনেস্কো স্থান দিয়েছে
নয়াদিল্লী, ১৫ ডিসেম্বর, ২০২১
ইউনেসকোর আন্তঃসরকারি কমিটির অতুলনীয় সাংস্কৃতিক ঐতিহ্য সংক্রান্ত ২০০৩ কনভেনশন একটি গুরুত্বপূর্ণ ঘোষণা করেছে। ফ্রান্সের প্যারিসে ১৩ থেকে ১৮ ডিসেম্বর পর্যন্ত অনুষ্ঠিত কমিটির ষোড়শ অধিবেশনে মানব জাতির অতুলনীয় সাংস্কৃতিক ঐতিহ্যের তালিকায় ‘কলকাতার দুর্গাপুজো’কে স্থান দেওয়া হয়েছে। দুর্গাপুজা সম্পর্কে বলতে গিয়ে কমিটি জানায় এই উৎসব আয়োজনে প্রান্তিক জনগোষ্ঠী থেকে শুরু করে ব্যক্তি বিশেষ এবং মহিলারা ౼ সকলেই অংশগ্রহণ করেন।
এক ট্যুইট বার্তায় কেন্দ্রীয় সংস্কৃতি, পর্যটন ও উত্তরপূর্বাঞ্চল বিষয়ক মন্ত্রী শ্রী জি কিষাণ রেড্ডি জানিয়েছেন আমাদের সমৃদ্ধ ঐতিহ্য, সংস্কৃতি ও রীতি-নীতির সঙ্গম এবং নারীশক্তির উদযাপন ও নারীত্বকে সম্মান করার ভাবনার স্বীকৃতি এর মাধ্যমে পাওয়া গেল।
দুর্গাপুজো শুধু নারীশক্তির উদযাপনই নয় এর মাধ্যমে নৃত্য, সঙ্গীত, শিল্পকলা, রীতি-নীতি, রন্ধন প্রণালি ও সাংস্কৃতিক বিভিন্ন দিকের সর্বাঙ্গসুন্দর প্রকাশ ঘটে। জাতি, বর্ণ ও আর্থিক অবস্থার বিভাজনকে অতিক্রম করে সকলে একযোগে এই উৎসব উদযাপন করেন।
ইউনেসকোর অসাধারণ সাংস্কৃতিক ঐতিহ্যের এই মর্যাদাপূর্ণ তালিকায় ভারতের ১৪তম উপাদান হিসেবে দুর্গাপুজো অন্তর্ভুক্ত হলো। এর আগে ২০১৭ সালে কুম্ভমেলা এবং ২০১৬ সালে যোগ তালিকায় অন্তর্ভুক্ত হয়। ২০০৩ ইউনেসকো কনভেনশনের মূল উদ্দেশ্য হল বিভিন্ন অতুলনীয় ঐতিহ্যকে রক্ষা করা। ভারত এই কনভেনশনে অন্যতম স্বাক্ষরকারী। বিভিন্ন রীতি-নীতির বহিঃপ্রকাশ, জ্ঞান, দক্ষতা ও শিল্পকর্ম অসাধারণ সাংস্কৃতিক ঐতিহ্যের নানা উপাদান। এছাড়াও সাংস্কৃতিক অভিব্যাক্তির পাশাপাশি প্রজন্মের পর প্রজন্ম ধরে জ্ঞান, রীতি-নীতি ও নানা নিয়মকানুন মেনে চলার ঐতিহ্যের বিষয়টিকে এখানে বিবেচনা করা হয়।
CG/CB/NS
(Visitor Counter : 232
যুবওক্রীড়াবিষয়কমন্ত্রক
মাউন্ট মনিরাঙ্গ পর্বতারোহণের জন্য মহিলা অভিযাত্রী দলের যাত্রা সূচনা করলেন কর্ণেল রাজ্যবর্ধন রাঠোর
নয়াদিল্লি, ০৭ আগস্ট, ২০১৮
হিমাচল প্রদেশের মাউন্ট মনিরাঙ্গ পর্বতারোহণের জন্য মহিলাদের নিয়ে গঠিত একটি অভিযাত্রীদলের যাত্রা সূচনা করলেন কেন্দ্রীয় যুব বিষয়ক ও ক্রীড়া প্রতিমন্ত্রী তথা তথ্য ও সম্প্রচার মন্ত্রী কর্ণেল রাজ্যবর্ধন রাঠোর। এই পর্বতটির উচ্চতা ৬ হাজার ৫৯৩ মিটার বা ২১ হাজার ৬৩১ ফুট। ১৯৯৩ সালে মহিলা অভিযাত্রীদের মাউন্ট এভারেস্ট পর্বতারোহণের রজত জয়ন্তী উপলক্ষে এই অভিযানের আয়োজন করা হয়েছে।
কর্ণেল রাঠোর মাউন্ট মনিরাঙ্গ পর্বতারোহণের জন্য মহিলা অভিযাত্রীদল পাঠানোর ব্যাপারে ইন্ডিয়া মাউন্টেনিয়ারিং ফাউন্ডেশনের প্রয়াসের প্রশংসা করেন। তিনি বলেন, মহিলা পর্বতারোহীদের এই দলটি সমাজের কাছে এক স্পষ্ট বার্তা পাঠাচ্ছে, যা হ’ল – যদি মহিলাদের সুযোগ দেওয়া যায়, তা হলে তারা যে কোনও চ্যালেঞ্জের উর্ধ্বে উঠতে পারে। সেইসঙ্গে, নিজেদের যোগ্যতার ছাপ রাখতেও পারে। ভবিষ্যতে শিশুরা কি করতে চায়, সে ব্যাপারেও তাদেরকে সিদ্ধান্ত নেওয়ার সুযোগ দেওয়া উচিত। প্রধানমন্ত্রীর কথা স্মরণ করিয়ে দিয়ে কর্ণেল রাঠোর বলেন, শ্রী মোদী সর্বদাই বলে আসছেন, যাঁরা খেলাধূলা করেন, তাঁরাই বিকশিত হন। মহিলাদের এই পর্বতাভিযান থেকে তাদের একাগ্রতা ও দৃঢ় সংকল্পের কথা প্রতিফলিত হয়। দেশে রোমাঞ্চকর ক্রীড়ার প্রসারে কর্ণেল রাঠোর আরও বেশি তহবিল ও প্রচারের প্রয়োজনীয়তার ওপর জোর দেন।
SSS/BD/SB…
(Visitor Counter : 88
কয়লামন্ত্রক
১৮টি নতুন খনি সহ ১২২টি কয়লা ও লিগনাইট খনির নিলাম প্রক্রিয়ার সূচনা করেছেন শ্রী প্রহ্লাদ যোশী
নতুন দিল্লী, ৩০ মার্চ, ২০২২
কয়লা মন্ত্রক ১২২টি কয়লা ও লিগনাইট খনির বাণিজ্যিক নিলামের সূচনা করেছে। এর মধ্যে ১৮টি নতুন কয়লা খনি রয়েছে। কেন্দ্রীয় কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী পঞ্চম কিস্তির নিলামের সূচনা করে জানান, ৪২টি কয়লা খনির নিলাম প্রক্রিয়া ইতিমধ্যে সম্পন্ন হয়েছে। নতুন এই নিলাম প্রক্রিয়া শুরু করার মধ্য দিয়ে দেশে জ্বালানি সংক্রান্ত সুরক্ষা বজায় থাকবে। এছাড়াও এই খনিগুলি থেকে কয়লা ও লিগনাইট উত্তোলনের ফলে ১ লক্ষ ১৭ হাজারের বেশি কর্মসংস্থানের সৃষ্টি হবে। কয়লা ক্ষেত্রের উন্নয়নে সরকার যে পদক্ষেপ নিয়েছে তার আওতায় এই নিলাম প্রক্রিয়ার সূচনা করা হয়। এই ক্ষেত্রের সম্প্রতি যে সব সংস্কারমূলক পদক্ষেপ নেওয়া হয়েছে, তার ফলে আত্মনির্ভর ভারত অভিযানের দিকে আরও একধাপ এগোনো সম্ভব হবে।
বিভিন্ন কিস্তির নিলাম প্রক্রিয়া :
ক) ২০১৫ সালের কয়লা খনি আইন অনুযায়ী ১০৯টি খনির পঞ্চদশ কিস্তির নিলাম চলছে। এছাড়াও, ১৯৫৭ সালের খনি ও খনিজ পদার্থ উন্নয়ন ও নিয়ন্ত্রণ আইন অনুযীয়ী সংশ্লিষ্ট খনিগুলির পঞ্চম কিস্তির নিলামও হচ্ছে।
খ) ২০১৫-র কয়লা খনির আইনের আওতায় ১৪তম ও খনি ও খনিজ সম্পদ উন্নয়ন ও নিয়ন্ত্রণ আইন অনুযায়ী চতুর্থ কিস্তির নিলাম প্রক্রিয়ার দ্বিতীয় পর্ব ৪টি খনিতে হচ্ছে।
গ) ২০১৫-র কয়লা খনি আইন অনুযায়ী ত্রয়োদশ এবং ১৯৫৭ সালের খনি ও খনিজ সম্পদ উন্নয়ন ও নিয়ন্ত্রণ আইনে তৃতীয় কিস্তির নিলাম প্রক্রিয়া চলছে ৯টি কয়লা খনির।
যে ১০৯টি খনিতে নিলাম প্রক্রিয়া চলছে তার মধ্যে ৫৯টি খনি সম্পূর্ণ উন্মুক্ত। আর ৫০টি খনি আংশিকভাবে উন্মুক্ত। এই খনিগুলি পশ্চিমবঙ্গ, ঝাড়খণ্ড, ওড়িশা, ছত্তিশগড়, মধ্যপ্রদেশ, মহারাষ্ট্র, অন্ধ্রপ্রদেশ, রাজস্থান, তামিলনাড়ু, বিহার ও তেলেঙ্গানায় রয়েছে। সংরক্ষিত অঞ্চল, অভয়ারণ্য, যেসব অঞ্চলে বিলুপ্তপ্রায় প্রাণী বাস করে এবং যেসব বনাঞ্চলের ৪০ শতাংশ এলাকায় মাটির নীচে কয়লা সঞ্চিত রয়েছে, সেগুলিকে এই নিলাম প্রক্রিয়ার বাইরে রাখা হয়। এই নিলাম প্রক্রিয়ায় জাতীয় কয়লা সূচকের বিষয়কে অন্তর্ভুক্ত করা হয়েছে। এছাড়াও যেসমস্ত সংস্থার আগে খনিজ সম্পদ উত্তোলন সংক্রান্ত অভিজ্ঞতা নেই তাদেরও নিলামে অংশগ্রহণে সুযোগ দেওয়া হচ্ছে। যারা, দ্রুত কয়লা উত্তোলন করতে পারবে এবং পরিবেশ বান্ধব প্রযুক্তির সাহায্য নেবে, সেই ধরণের প্রতিষ্ঠানগুলিকে বিশেষ ছাড় দেওয়া হবে। কয়লা খনির বাণিজ্যিকয় নিলাম প্রক্রিয়ায় মন্ত্রকের লেনদেন সংক্রান্ত উপদেষ্টা হিসেবে এসবিআই ক্যাপিটেল মার্কেট লিমিটেড-কে দায়িত্ব দেওয়া হয়েছে।
CG/CB/SKD/
(Visitor Counter : 367
অর্থমন্ত্রক
স্বীকৃত আর্থিক অপারেটরদের  জন্য অনলাইন আবেদনপত্র দাখিল ব্যবস্থার সূচনা
নয়াদিল্লি, ০৭ জুলাই, ২০২১
কেন্দ্রীয় পরোক্ষ ও সীমাশুল্ক পর্ষদের চেয়ারম্যান শ্রী এম অজিত কুমার আজ এখানে স্বীকৃত আর্থিক অপারেটরদের  জন্য টি২ এবং টি৩ আবেদনপত্র দাখিলের অনলাইন ব্যবস্থার সূচনা করেছেন। www.aeoindia.gov.in. ওয়েবসাইটে এইও অনলাইন আবেদনপত্র দাখিলের সুবিধা রয়েছে। ওয়েব অ্যাপ্লিকেশনের নবতম সংস্করণটি এমনভাবে তৈরি করা হয়েছে, যাতে এইও টি২ এবং এইও টি৩ আবেদনপত্রগুলি দাখিলের সঙ্গে সঙ্গেই তা তাৎক্ষণিক-ভিত্তিতে ও ডিজিটাল পদ্ধতিতে নজর রাখা যায়।
উল্লেখ করা যেতে পারে, ২০১৮’র ডিসেম্বর থেকেই এইও টি১ আবেদনপত্র ওয়েব-ভিত্তিক www.aeoindia.gov.in. ওয়েবসাইটে দাখিল করার সুবিধা চালু হয়েছে। অনলাইন আবেদনপত্র দাখিলের এই প্রচেষ্টাকে সম্পূর্ণ ডিজিটাল পদ্ধতিতে রূপান্তরের লক্ষ্যে গতকাল নতুন এই অনলাইন ব্যবস্থার সূচনা হয়। এদিকে কেন্দ্রীয় সরকারের ডিজিটাল ভারত উদ্যোগের সঙ্গে সঙ্গতি রেখে পরোক্ষ কর ও সীমাশুল্ক পর্ষদ এইও টি২ এবং এইও টি৩ আবেদনপত্রগুলি অনলাইন দাখিল, তাৎক্ষণিক নজরদারি এবং ডিজিটাল সার্টিফিকেশনের জন্য ওয়েব অ্যাপ্লিকেশনের নতুন সংস্করণের সূচনা করেছে।
এ সম্পর্কে বিস্তারিত জানার জন্য পরোক্ষ কর ও সীমাশুল্ক পর্ষদের পক্ষ থেকে গত পয়লা জুলাই জারি করা সীমাশুল্ক সম্পর্কিত ১৩/২০২১ সার্কুলার দেখা যেতে পারে।
CG/BD/SB
(Visitor Counter : 158
প্রধানমন্ত্রীরদপ্তর
মহিলা বিশ্ব বক্সিং প্রতিযোগিতায় স্বর্ণ পদক জয়ী মেরি কম-কে প্রধানমন্ত্রীর অভিনন্দন
নয়াদিল্লি, ২৪ নভেম্বর, ২০১৮
প্রধানমন্ত্রী শ্রী নরেন্দ্র মোদী, মহিলা বিশ্ব বক্সিং প্রতিযোগিতায় স্বর্ণ পদক জয়ের জন্য মেরি কম-কে অভিনন্দন জানিয়েছেন।
প্রধানমন্ত্রী বলেন, “ভারতীয় ক্রীড়া জগতের জন্য এটি একটি গর্বের মুহূর্ত। মহিলা বিশ্ব বক্সিং প্রতিযোগিতায় সোনা জয়ের জন্য মেরি কম-কে অভিনন্দন। ক্রীড়া জগতে যে নৈপুণ্য ও দক্ষতার পরিচয় তিনি রাখছেন এবং আন্তর্জাতিক স্তরে যে সাফল্য অর্জন করছেন, তা বিশেষভাবে অনুপ্রেরণা দেয়। তাঁর জয় সত্যি এক বিশেষ মুহূর্ত”।
CG/PM/SB…
(Visitor Counter : 76
উপ-রাষ্ট্রপতিরসচিবালয়
কেন্দ্র ও রাজ্য সরকারকে লকডাউন চলাকালীন কৃষক ও কৃষিক্ষেত্রে একযোগে সর্বোচ্চ গুরুত্ব দেওয়ার কথা বললেন উপ-রাষ্ট্রপতি
নতুন দিল্লি, ১৫ এপ্রিল,২০২০
উপ-রাষ্ট্রপতি এম ভেঙ্কাইয়া নাইডু আজ কেন্দ্র ও রাজ্য সরকারগুলিকে লকডাউনের সময় কৃষক ও কৃষি ক্ষেত্রকে সর্বোচ্চ অগ্রাধিকার দেওয়ার জন্য বলেছেন। এই সময়ে কৃষিকাজ যাতে সুষ্ঠুভাবে পরিচালিত হয় তা দেখতে এবং কৃষিজ পণ্য পরিবহনের সুবিধার্থে সব ধরণের ব্যবস্থা গ্রহণের জন্য পরামর্শ দিয়েছেন।
আজ উপ-রাষ্ট্রপতি ভবনে কেন্দ্রীয় কৃষিমন্ত্রী শ্রী নরেন্দ্র সিং তোমারের সাথে মতবিনিময়ের সময় শ্রী নাইডু কৃষিক্ষেত্রের স্বার্থে কৃষি মন্ত্রকের নেওয়া বিভিন্ন পদক্ষেপের প্রশংসা করেন। তিনি বলেন উৎপাদক এবং গ্রাহক ,উভয়েরই স্বার্থরক্ষার ব্যবস্থা নেওয়া হোক।
শ্রী নাইডু বলেছেন “কৃষি ক্ষেত্রে উৎপাদকরা সংগঠিত নয় এবং প্রায়শই তাদের মতামত শোনা হয় না। সুতরাং, তাদের স্বার্থ রক্ষা করা সরকারের দায়িত্ব"। তিনি আরো বলেছেন, যদিও এটি মূলত রাজ্যগুলির কর্তব্য তবে কেন্দ্রের উচিত এই বিষয়ে সময়ে সময়ে তাদের নির্দেশিকা জারি করে সহায়তা করা।
ফল এবং শাকসব্জির মতো পচনশীল কৃষি পণ্যের দিকে আরও নজর দেওয়ার আহ্বান জানিয়ে উপরাষ্ট্রপতি বলেন, এই পচনশীল পণ্যের সঞ্চয় ও বিপণনের বিষয়ে বিশেষ যত্ন নিতে হবে। যাতে সরাসরি কৃষকদের কাছ থেকে কৃষি পণ্য কেনা যায় এবং কোন ভাবেই মান্ডিতে মজুতদারি না করে রাখা হয় এ জন্য "এ পি এম সি "আইন টি যথাযথ ভাবে কার্যকর করার পরামর্শ দিয়েছেন। শ্রী নাইডু বলেছেন এর ফলে গ্রাহক বা ক্রেতারা পর্যাপ্ত পরিমাণে ফলমূল, শাকসবজি এবং অন্যান্য কৃষিপণ্য পাবেন।
কৃষকের উৎপাদিত পণ্য সুষ্ঠুভাবে পরিবহন সুনিশ্চিত করার ওপর জোর দিয়ে উপ-রাষ্ট্রপতি বলেছেন কৃষি পণ্য পরিবহণের সময় যাতে কোনও বাধা না আসে তা কর্তৃপক্ষকে নিশ্চিত করতে হবে । চলতি ফসলের মরসুম প্রসঙ্গ তুলে ধরে তিনি কৃষি যন্ত্রপাতি ও সরঞ্জাম নিখরচায় পরিবহনের আহ্বান জানান।
উপ রাষ্ট্রপতির সঙ্গে আলাপচারিতায় কেন্দ্রীয় কৃষিমন্ত্রী কৃষকদের স্বার্থ রক্ষায় গৃহীত পদক্ষেপের বিস্তারিত বর্ণনা দেন। শ্রী তোমার বলেন যে, কেন্দ্রীয় কৃষিমন্ত্রক এর জন্য রাজ্য / কেন্দ্রশাসিত অঞ্চলগুলির সাথে নিবিড় সমন্বয় রেখে কাজ করছে ।তিনি উপ-রাষ্ট্রপতিকে আশ্বাস দেন যে, সঙ্কটের এই সময়ে কৃষকদের সহায়তা করার জন্য সরকার প্রয়োজনীয় সকল পদক্ষেপ গ্রহণ করবে।
(CG/SS
প্রধানমন্ত্রীরদপ্তর
প্রধানমন্ত্রীর দেশবাসীকে আম্বেদকরের জন্মদিনে অভিনন্দন
নতুনদিল্লি, ১৪ এপ্রিল, ২০২০
প্রধানমন্ত্রী শ্রী নরেন্দ্র মোদী আজ আম্বেদকরের জন্মদিনে দেশবাসীকে শুভেচ্ছা জানিয়েছেন।
এক শুভেচ্ছা বার্তায় প্রধানমন্ত্রী বলেছেন, “বাবাসাহেব ডঃ ভীমরাও আম্বেদকরের জন্মদিনে সকল দেশবাসীর পক্ষ থেকে তাঁকে আন্তরিক শ্রদ্ধা জানাই।“
(CG/CB